LidanRubinov/Halacha-QA huggingface dataset:
שאלה: חיים מעשיים ורוחניים: עומדת בפני אנשים רבים השאלה האם ללכת לישיבה חרדית ולעסוק בחיים הרוחניים בלבד וכל היום ללמוד תורה או לשלב בין החיים הרוחניים והמעשים וגם ללמוד תורה (אולם פחות) וגם לעבוד וללכת לצבא. הייתי השבוע בישיבת הסדר, ושם לדעתם אדם חייב לשלב בין החיים המעשיים לחיים הרוחנים, כלומר ללכת לצבא לעבוד וגם ללמוד תורה ולא רק ללמוד תורה כמו שנהוג בישיבות חרדיות. הם גם הוכיחו לי כמו שרשום בתורה שדוד היה לוחם ושופט ורוב עניינו היו בחיים המעשיים וגם הוא למד תורה (שילוב בין חיים מעשיים ורוחניים), וגם יואב בן צוריה שהיה לוחם וגם היה ראש הסנהדרין, וגם התנאים והאמורים היו עובדים כדי לפרנס אותם ולא היו מתפרנסים מהתורה. ועוד. ואך הרב עובדיה יוסף שליט"א אמר בפירוש לא ללכת לצבא. וגם בישיבות חרדיות לומדים תורה וגם מתפרנסים מהתורה. וגם בע"ה שאני אקים משפחה כיצד אוכל לפרנס אותה אם לא אעבוד וכל היום אלמד תורה? האם חייבים ללכת לצבא? האם כדאי לי ללכת לישיבה גבוהה או ללכת לישיבת הסדר? אני רוצה להתקרב לקב"ה כמה שאצליח ומצדי לעסוק כל היום בחיים הרוחניים אך ישיבת ההסדר טענו לי כמה טענות שחייבים לשלב בין החיים הרוחניים והמעשיים ומי שעוסק בחיים הרוחניים בלבד מאבד את נחלתו (ורק שבט לוי מתעסק בחיים הרוחניים בלבד) כיצד לנהוג?
תשובה: : מוסכם על כולם הערך של מלאכה. על כך יש משניות מפורשות במסכת אבות. השילוב בין התורה למלאכה קשור לדברים רבים. הדבר המרכזי שהוזכר הוא שאדם לא יתפרנס מתורה אלא יתפרנס ממלאכה והתורה תלמד רק לשם שמים. אולם משום חולשת הדורות כבר התפשט היתר בעם ישראל שמי שיכול להקדיש את הכל כוחותיו לתורה יכול להתפרנס מן הצדקה. יוצא שמבחינת הדאגה לפרנסה יש שתי אפשרויות. או להתפרנס ממלאכה או לחילופין להתפרנס מצדקה ומתורה. מידת חסידות שלא להתפרנס מתורה ובלבד שאדם יעשה תורתו קבע ומלאכתו ארעי. לדעתנו הדרך הנכונה היא שרק מיועדים ובודדים שהם אנשי מעלה יעסקו רק בלימוד תורה לאורך שנים רבות. רוב הציבור אינו מתאים למדרגה עליונה זו ולכן הוא צריך לשלב בין תורה למלאכה. אתה עדיין בחור צעיר ובודאי שאתה צריך מספר שנים להקדיש ללמוד תורה וזאת בכדי להיות יהודי טוב. זה לא קשור כלל האם לאורך כל ימיך תהיה עסוק רק בתורה או שתלמד מלאכה. ודאי שראוי שתקדיש מספר שנים בכדי להדבק בתורה ובקודש. רק לאחר מכן תתפנה לעול המלאכה. בנוגע לצבא זהו ענין אחר. אנו הולכים לצבא משום המצווה הגדולה שבכך. אולם כל עוד שעתה עוסק בלימוד תורה יש גדר של העוסק במצווה פטור מהמצווה ואתה יכול לדחות את ההליכה לצבא. גם כשאתה הולך לצבא צריך להקפיד ללכת למסגרת שתוכל גם במסגרת הצבא להמשיך להיות ירא שמים ומקפיד על קלה כבחמורה. הצלחת הצבא אינה תלויה בכמות של החיילים היא בעיקר תלויה בהשראת השכינה שבה. לכן דווקא בהליכה לצבא יש להקפיד על קדושה, צניעות, הפרדה בין בנים לבנות ואי ניבול פה. לשם כך אתה יכול ללכת להסדר או לנח"ל החרדי. מלבד כל זאת אנו מאמינים שהתפקיד של עם ישראל הוא לקדש שם שמים בכל התחומים, במדע בכלכלה במחשבים בספרות בשירה ובכל תחום שעולה על דעתך. לשם כך צריך ראשית להתמלא בתורה ואז לבדוק מה נטיית הנפש שלך. כל מה שתעשה אתה צריך לעשות מתוך תורה וקידוש ה'. לסיכום: הדבר הכי חשוב - גדולי תורה. לשם כך צריך ללמוד שנים רבות בהתנתקות משאר העיסוקים. אולם זאת רק בודדים זוכים. כל בחור צריך ללמוד מספר שנים בישיבה בכדי להיות יהודי טוב. כל עוד שעוסקים בתורה ניתן לדחות את הצבא. ההליכה לצבא צריכה להיות מתוך הקפדה שלא תהיה נפילה רוחנית. לאחר הצבא ניתן לשלב בין תורה ומלאכה ובלבד שתעשה תורתך קבע.  לקבוע עיתים לתורה. יש אידאל למי שלא עוסק רק בתורה לקדש שם ה' בתחומים אחרים של החיים. בהצלחה.
שאלה: ייעוץ פסיכולוגי אצל אדם דתי: אני רוצה לפנות לייעוץ פסכולוגי מצד אחד ישנו מכון ש.י.ל.ה, שרות ייעוץ לציבור הדתי אשר עלות פגישה נעה בין 250-300 ש"ח ומאידך דרך קופ"ח עלות פגישה 160 ש"ח. השאלה שלי, האם חשוב בייעוץ לנפש שהיועץ יהיה אדם דתי, אשר יקנה לי כלים להתמודד איתם בשלוב עם דרך התורה גם בעלות יקרה מאוד עבורי, או שיש אפשרות ללכת לאדם שאינו שומר תורה ומצוות ולזהות את האדם המתאים לי, ולקבל יעוץ מבחינה מקצועית ובעלות שאוכל לעמוד בה.
תשובה: לדעתי, אין ספק שעדיף יעוץ מאדם דתי ותורני, גם אם זה קשה קצת מבחינה כלכלית.
שאלה: לא לספר על הריון: בימים אלו אני ובעלי מנסים להביא לעולם ילד, אינני יודעת אם אני בהריון. כרגע אחיותיי ואימי כל הזמן מדברות איתי על הריון ורע לי שאני לא רוצה להגיד להם שאני בניסיונות וגם אם אני יהיה בהריון בעזרת השם אז החלטנו שאנו לא אומרים עד סוף חודש שלישי. האם זה ר להתנהג כך כלפי משפחתי?
תשובה: את לא צריכה לספר להמשפחה על הנסיונות שלך וגם לא שאת בהריון. את יכולה לומר להם שאת מודעת לכל מה שהם אומרים ולוקחת את דבריהם לתשומת לבך ואין צורך לדבר על נושא זה. ומסתמא כאשר יהיה מה לחדש הם ידעו מזה בבוא העת.
שאלה: מיחם שבת ומלחיה : 1. האם מותר להשתמש בשבת במיחם שבת המצוי עם ברז למטה מחשש שמא המים יגמרו ויבוא להוסיף מים כדי שגוף החימום לא ישרף? האם זה מספיק שהברז נמצא מעט מעל גוף החימום שהרי אז תמיד ישארו מים על גוף החימום? 2. האם ניתן להשתמש בשבת עם מלחיה שיש בה גם אורז לספיחת הלחות משום בורר?
תשובה: 1. אין לחשוש לזה, מפני שכיום יש כמעט לכל מיחם כפתור בטיחות שדואג שגוף החימום לא ישרף. 2. מותר.
שאלה: פדיון הבן לאחר הפלה: קראתי את תשובת הרב בעניין פדיון הבן במקרה שהריון קודם נגמר בהפלה בשבוע השמיני להריון? (עובר ללא דופק), הרב השיב כי הפלה לאחר 40 יום מתחילת ההריון (השבוע השמיני למנינם של הרופאים) אם ניכרה צורת העובר פוטרת מפדיון של הילד הבא. ושאלתי מה הכוונה ב"ניכרה צורת העובר"? הרי בשבוע זה עדיין לא ניתן לדעת את מינו.
תשובה: בשבוע השמיני ניתן כבר לזהות אברים מסוימים.
שאלה: השתתפות בלוויה חילונית: חבר לעבודה שנפטר לו קרוב משפחה, וכל העובדים נוסעים ללוויה. דא עקא שמתברר כי זו קבורה חילונית. אין קדיש ואין תהילים, יש שירים של נעמי שמר. יש בעיה הלכתית להשתתף בכזו הלוויה, ואם תמצי לומר שמותר להשתתף, האם מקיימים בזה מצוות הלווית המת?
תשובה: אם הקבורה נעשית באדמה, מותר להשתתף בהלוויה כזאת, כי העיקר נעשה כדין, וזו הקבורה בקרקע. אמנם, אם זו הלוויה שהיא במוצהר חילונית, כלומר: שזו הלוויה שהיא בכוונה לא דתית, אין להשתתף בהלוויה כזאת כדי לא לתת להם לגיטימציה והכשר. האם יש חילול ה' בהשתתפות בהלוויה?
שאלה: גאולה ומעמד הנשים: הרב כתב בתשובה "שחלק מתהליך הגאולה קשור לברור היחס האמיתי והראוי לנשים." האם הרב יכול להאריך על ענין זה?
תשובה: לצערי הרב אין הרבה מקורות מפורשים בענין. אולם כמו שבדברים רבים אחרים תורת הגאולה קשורה לחזרה למצב האידאלי כך בנושא זה יש לקבל השראה לא מהמצב המציאותי שקיים בעם ישראל אלא מהמצב האידאלי שהיה בזמנים קדמונים ומהמצב שהיה לפני חטא אדם הראשון. נכתבו על כך מספר ספרים. אני יכול להפנות אותך לספרו של דניאל שליט בענין. עוד אתה יכול להתבונן בספרו של הרב יצחק גינצבורג על חודש אלול. עוד אתה יכול לראות בספרו של הרב סולביצ'יק על הבית היהודי. אצלי יש מאמר שאני כתבתי על לימוד תורה לנשים בימינו. גם משיחתו של מו"ר הרב צבי יהודה ניתן לקבל השראה לענין. הרעיון באופן כללי הוא שיש לחזור למצב שהיה עוד לפני החטא. במצב של לפני החטא החיבור והקשר בין האיש והאישה היה שלם יותר. זה נבע בעיקר ממדרגת האישה שהיה פונה יותר אל האיש ולא אל הסובב ולא אל עץ הדעת טוב ורע. אחד מן הרעיונות שנפוצים בדברי מרן הרב קוק שהגאולה קשורה להופעת הצדדים הפשוטים והטבעיים של החיים. אם בכל הדורות נבנה עם ישראל בעיקר דרך הדעת והחכמה. עתה בעיקר צריך להיבנות דרך האמונה והטבע הפנימי. בענין זה הנשים מיוחדות ויש לנו כגברים ללמוד מהכוח הנשי בענינים אלו.
שאלה: ארוחה לפני תפילת ערבית: למדתי שאסור לאכול חצי שעה לפני תפילת ערבית. אם כן למה בבתי כנסת עושים סעודות בזמן הזה?
תשובה: אין בעיה לאכול לפני ערבית אם יש לאדם שומר שיזכיר לו להתפלל, ולכן שנמצאים בבית הכנסת ברור שלא ישכחו להתפלל ולכן מותר לאכול שם לפני התפילה. הרב יאיר פרייליך
שאלה: קבלת מתנה לפני חתונה: אני נפגשת עם בחור, זו הפעם השלישית. לאחר הפגישה הבחור הביא לי מתנה וקיבלתי אותה, האם יש בכך בעיה?
תשובה: אם את סבורה שאחרי פעם שלישית הקשר שביניכם מצדיק מתנה זכותך לקבלה. אם את סבורה שעדיין מוקדם מדי דחי את הנתינה בעדינות מבלי שהנותן ייפגע אך ניתן לומר גלויות שמבחינתך זה מוקדם מדי. באשר לחשש סבלונות בימינו אין חוששין לכך.
שאלה: הלכות שבת בהוסטל: אני עובדת בהוסטל של נערות עם פיגור בשבת ויש לי כמה שאלות. 1. חלק מהבנות הן סיעודיות. האם לגדרי הלכות שבת הן נחשבות כתינוק? 2. האם מותר להשתמש במגבונים לחים כשמחליפים להן טיטול? 3. בדירה אין הסקה ודוד שמש אלא רק בוילר. באיזו דרך יהיה ניתן להשתמש בשבת במים חמים שנשארו מיום שישי? 4. האם מותר להגיד את שם ה כשמתפללים או מברכים איתן (ולא גם בשביל עצמי), כשהן (נדמה לי) פטורות מקיום מצוות? 5. אם אנחנו זקוקות לאור או למכשיר חשמלי אחר- מותר לרמוז להן שידליקו אותו? 6. אם חס ו זקוקים לטלפן בשבת- האם צריך לעשות זאת בשינוי?
תשובה: 1. יש להן דין של חולה, שאיסורי דרבנן נדחים מפניו. 2. מותר, כמו שמותר אצל תינוק. 3. אם ידוע בודאות שחום המים שבדוד ירד מתחת ל-45 מעלות צלסיוס, מותר להשתמש במים. (חום של פחות מ-45 מעלות צלסיוס זהו חום גבוה) 4. אם הן מבינות או חוזרות על המילים, אז זה כמו ילד קטן שמחנכים אותו לברך, ומותר לומר את שם ה'. אבל אם הן כלל לא מבינות, אין בזה שום טעם וזו הזכרת שם ה' לבטלה. 5. אסור לרמוז להן, אבל אם זה לצרכן, מותר לגוי בפירוש לעשות מלאכה בשבילן. 6. אם זהו צורך של פיקוח נפש, מותר אפילו שלא על-ידי שינוי, מפני שדיבור בטלפון בשבת זהו איסור דרבנן.
שאלה: ציפוי קרמיקה מבעל חיים טמא: קיבלנו מתנה סט קרמיקה. אחר כך מישהו אמר לי שלסוג הזה קוראים "bonchina" (או דבר דומה), והוא מצופה בחומר מסוים כדי לתת הברקה חזקה במיוחד, ובחומר הזה משתמשים בדבר טמא (לפי מה שהיבנתי יש בו אבק עצם של בעל חיים טמא). האם אפשר להשתמש בדבר כזה (אחרי טבילה כמובן)?
תשובה: מותר להשתמש בכלים אלו, מפני שפקע מהדבר הטמא כל גדר של אוכל. אגב זאת נזכיר שכלי קרמיקה טובלים בלא ברכה.
שאלה: בהמשך לבעיות כשרות אצל ההורים: מצבינו עדין ביותר. הורינו מה שנקרא "כיפות סרוגות", כלומר שהם מחזיקים מעצמם דתיים לכל דבר, אך לא "פנאטיים" כלשונם. אני ובעלי, לאחר הרבה מאוד שנים שהיינו חילוניים, ב"ה היתה לנו זכות גדולה לחזור בתשובה, וכיום, בין שאר הדברים אנו מקפידים על כשרות, אך לא כמו בבית ההורים. כלומר - אנו מקפידים על מעשר, שזה יחסית פשוט לפתור, אך בעיה חמורה יותר היא שאצל ההורים אין מקפידים לנפות את הקמח, לנקות את העלים (חסה, נענע וכו ). כיצד עלינו להתנהג? אני חוששת שאמי תיעלב, לא כל שכן סבתי, שזה מאוחר מכדי "לחנך" אותה.
תשובה: הטוב ביותר הוא לומר בדרך של כבוד להורים. שמאחר שאתם הבנים נוהגים בביתכם להחמיר בדברים מסוימים. אתם מבקשים מההורים להבין לליבכם כי אתם צריכים לתקן מה שעבר עליכם ולכן אתם מחמירים. ואתם תודו מאד להורים אם יבינו שאין זה מתוך בקורת עליהם אלא כי אתם זקוקים לזה כתשובת המשקל.
שאלה: מגדל בן שלא שלו לתורה ומצוות -בענין קדיש: יש לי 3 ילדים מנשואים קודמים לא שומרי מצוות. אשתי החדשה הביאה איתה את בנה, ואני מגדלו היום בתלמוד תורה, חינוך במסגרת "החדר", ויוצא באמת שכאילו ילדתיו. האם יום אחד יותר לו לומר קדיש עלי (אם ילדי לא ישמרו מצוות) ויש לבני המאומץ עדין אבא בחיים?
תשובה: אמירת קדיש יכולה להעשות גם על-ידי אדם זר. יש לצערנו אנשים שנפטרים ערירים ללא ילדים, ואז שוכרים מישהו שיגיד עלים קדיש. מסיבה זו אין שום מניעה שבבוא היום הוא יוכל לומר עליך קדיש.
שאלה: תפילה לתמונות של צדיקים: לאחרונה נתקלתי באנשים המתפללים לתמונות של צדיקים, בייחוד לתמונתו של הרבי מלובביץ, האם הדבר מותר?
תשובה: אחד מעקרי היהדות שאין להתפלל לשום גורם אחר חוץ מה'. פניה לגורם אחר יש בה שמץ של ע"ז, חלילה.
שאלה: ל ט אבות מלאכה: מהו אב מלאכה,ומהי תולדה?
תשובה: חכמים למדו מסמיכות הפרשות בין איסור מלאכה בשבת לבין ציווי בניית המשכן שכל המלאכות שהיו במשכן אסורות בשבת והם ל"ט מלאכות ונקראו אבות מלאכה. גם תולדות אסורות מהתורה. ההבדל בין תולדה לאב הוא שהעושה בשוגג שני אבות חייב להביא שני קורבנות ואילו העושה אב ותולדתו מביא רק קורבן חטאת אחד. העושה אב אחד ותולדה מאב אחר מביא גם הוא שני קורבנות. אב הוא, כמו שאמרנו, מלאכה שהייתה במשכן או מלאכה הדומה לה גם באופן עשייתה וגם במטרת עשייתה, לדוגמא, להרכיב אילן זהו אב כמו זורע, שבשניהם מחבר דבר תלוש לקרקע ומטרתו גידול הצמח. גם מלאכה הדומה במטרתה ולא בפעולתה היא אב, כגון, הקוצץ ענף יבש כדי שהאילן יצמח טוב יותר. ואילו תולדה היא מלאכה הדומה לאב במטרתה אבל הפעולה נעשית בדבר אחר, לדוגמא, משקה זרעים שמטרתו להצמיח את הזרעים אבל הפעולה נעשית במים ולא בזרעים. וכן פעולה הדומה באופן עשייתה אבל מטרתה שונה, כגון, הטוחן מתכת שזה דומה לטחינת זרעים אבל אין מטרתו לאכול את המתכת. (שמירת שבת כהלכתה חלק ג, מבוא להלכות שבת פרק א סעיפים ה-ז)
שאלה: אי ת לפעילים: האם מותר לעוסק בקירוב רחוקים, לא לשלם משכורת בזמן לפעילים אותם הוא מעסיק, כיון שבינתים בכסף הוא מפעיל פעילויות קרוב רחוקים נוספת, ובתוך זמן הוא יקבל כסף מתרומות, אותם יעביר לפעיל, זאת כאשר הפעיל אינו מעונין בדחיית הת?
תשובה: לעשוק שכר שכיר הוא איסור תורה, ואין לו היתר כלל לצורך מצוה אחרת. אין עושים מצווה על חשבון עבירה של בין אדם לחבירו. ובמידה ואדם עבר והשהה שכר שכיר, עליו לשלם לו מייד כשיכול, ולשוב על כך בתשובה. בכבוד רב, הרב יוסף ללום.
שאלה: הכנה משבת לחול: האם ניתן להחזיר בתוך השבת, לאחר הקריאה בספר בראשית (שגמרו השבת פרשת "ויחי") את החומשים למדפים העליונים, על מנת שיהיה נוח במשך השבוע להניח את החומשים החדשים במקומם של הישנים?
תשובה: מותר.
שאלה: חלק ליד הכשר רגיל לספרדי: האם יש בעיה לספרדי לאכול עוף שנישמר במקרר עם בשר לא חלק (הבנתי שבשר לא חלק נחשב כטרף) איך לנהוג?
תשובה: בשר "חלק" הוא בשר שאין בו סירכות בריאה (סירכה היא ריר היוצא מהריאה שיש חשש שבמקום שיצא הריר יש נקב המטריף את הבהמה). נחלקו הפוסקים האם מותר למעך את הסירכא כדי לבדוק אותה. לדעת מרן השולחן ערוך (יורה דעה סימן לט סעיף י) הדבר אסור ובהמה כזו היא טרפה. לעומתו הרמ"א (שם בסעיף יג) אומר שהמנהג לבדוק סירכא כזו ואם מתברר שהיא אינה סירכא ממש הבהמה מותרת. למעשה הספרדים כולם נוהגים כשולחן ערוך ואוסרים בשר שאינו חלק ובאשכנזים יש מקילים כרמ"א ויש מחמירים כשולחן ערוך. גם לשיטת השולחן ערוך, שבשר כזה הוא אסור, אם הוא נמצא במקרר ליד בשר "חלק" ואינו נוגע בו מותר לאכול את הבשר ה"חלק".
שאלה: בורר בחמין בשבת: האם מותר לסנן את הנוזלים מסיר החמין בשבת סמוך לאכילה עם מכסה, על ידי הטיית הסיר?
תשובה: אסור.
שאלה: צירוף עוגות שונות להפרשת חלה: האם בעת הכנת עוגות ובצקים ברווחי זמן שונים כאשר הם מיועדים לאכילה בזמן ספציפי לדוגמא שבת, שיעור הקמח בעיסות מצטרף להפרשה?
תשובה: אם הם שונים בטעמם ומקפידים שלא יתערבבו אחד בשני, אין הם מצטרפים.
שאלה: בריאות ברחמי שמיים: הנני חולה במחלה כרונית (סכרת) שעם הזמן גורמת לסיבוכים באיברי הגוף השונים. כידוע - "ייסורים מקבלים באהבה". שאלתי: האם להתפלל לרחמי שמיים שיעזרו במחלתי וימנעו את סיבוכיה, האם לקבל את הדין באהבה ללא תפילה, האם להתפלל לחולה אחר ולכוון בסופו של דבר שהשי"ת ישלח את רחמיו גם אלי? בקיצור, מה לעשות?
תשובה: טוב להתפלל מקירות הלב שד' ישלח לך רפואה בתוך שאר חולי ישראל. ויחד עם זה לקבל באהבה את המצב ולדעת שהכל לטובה. חזק ויתחזק וברכת רפואה שלמה בתוך שאר חולי ישראל.
שאלה: תולעים בפיצוחים?: האם צריך לבדוק בפיצוחים תולעים ואיך עושים זאת?
תשובה: וברכת ד' יש בהרבה פיצוחים נגיעות ועל כן צריך לבדוק כל מקום שיש חור חשוד, כשאין סימני נגיעות אין צורך בבדיקה. בברכת התורה והארץ יהודה הלוי עמיחי מכון התורה והארץ
שאלה: דרכי המאבק על א"י: איך אפשר לדעת באיזו דרך ה רוצה שנאבק. איך גורמים לציונות הדתית להדגיש בצורה שווה את הערך של העם התורה והארץ?
תשובה: כפי מה שכתבתם בשאלה נראה שאתם מבינות שהמסר שלנו הוא מסר מורכב. אין לנו רק נקודה אחת בה אנו מתרכזים. אנו רוצים להפיץ תורה עם הרבה מסרים. באופן כללי דרכו היא שלא לשלול מסרים חיוביים. מביקרות בדרך כלל לא נבנים. עיקר מטרתינו הוא להיסיף קומה ואומץ בעם ישראל. כמו בנושאים אחרים גם כאן מדובר על נושא שיתכן שיהי בו מחלוקות. אנו לא מפחדים ממחלוקת בתנאי שיש כבוד בין הדעות השונות. בזמן האחרון אנו יותר מדי שמענו שיש מטילים דופי וחוסר גבורה אחת בשני. זה לדעתי דבר פסול. עדיף להתעסק באופן חיובי במה לעשות מאשר בשלילת האחר. לכן אני מציע לכן ללכת אחר שיטה שעיקרה אינה ביקורת אלא עיקרה חיוב ובנין. אנו מאמינים שכל הערכים שלנו קשורים אחד בשני ולכן אנו לא רואים את ההשקעה בארץ כהשקעה שבאה על חשבון העם אלא להיפך היא עוזרת לבנין האומה. ההתישבות שקמה ביהודה ושומרון היא מעשה גדול של בנין קהילות שצריכות להוות דגם של אנשי אמונה, דגם שצריך להדביק את כל עם ישראל להיות כמותו. גם במקום שח"ו עומדים להחריב ישוב זו עת מבחן לאמונתו. יש הבדל בין אדם מאמין שנאבק על אמונתו לבין אדם שאינו מאמין. אנו כאנשים מאמינים לא נחלש ולא נהיה רפים וחלשים. האמונה היא נותן חוזק לאדם. אולם מאידך האמונה היא עוזרת לנו לתפוס כל דבר בפרופורציה הנכונה. אנו יודעים שהמסר האמוני ערכי שלנו כחברה הינו ארוך ולא מושתת רק על ערך אחד. גם עם ח"ו לא יאפשרו לנו להביא את אמונתינו לכלל ביטוי בקשר שיש ביננו לבין מקום מסויים בארץ אנו לא נחזור בנו מאמונתינו. אנו נצטרך לבחור איך להמשיך לבטאה בדרך הטובה ביותר. אחת מן השאלות שניצבות בפנינו היא איך להתייחס למי שבא להחריב את ישובינו. על כך אנו מחד אומרים שודאי אנו מתייחסים בכל החומרה למעשה זה. זו פעולה שהיא ממש כמרידה ישירה בקב"ה. אנו מאמינים שמעשה מרכזי שבו עסוק הקב"ה הוא לגאול את עם ישראל כשהמשמעות היא החזרת כל עם ישראל מד' כנפות הארץ לכל מרחבי ארץ ישראל. יש במעשה זה מרידה כמרידת המרגלים בזמן משה. יש במעשה זה כחולשה שתקפה את עם ישראל בזמן השופטים. אולם למרות חומר הענין אנו לא נכה או נקלל או ח"ו דרך אחרת של ליבוי שנאה בתוך עם ישראל. אמונתינו כוללת את הערך של אהבת ישראל. אנו רואים בכל יהודי כאחד מהמשפחה שלנו. נתייחס לחטא הזה כאילו מישהו ממשפחה שלנו חטא. עצם ההרגשה הנכונה תביא אותנו ליחס הנכון לצורת המחאה. לסיכום: תמצאו דרך הנהגה שמבוססת על היסודות הבאים: א. דרך שעיקרה בנין ולא ביקורת. ב. דרך שאינה מתמקדת רק במסר אחד אלא במכלול ערכים. ג. דרך שמונהגת על ידי תורה ואמונה. ד.דרך שאין בא ביטויים של חלישות ורפיון אלא יש בה אמירה ברורה. ה. דרך שאינה מעוררת שנאה ומחשבות רעות על כלל ישראל אלא מתייחסת באהבה ובהרגשת קרבה גם לעם ישראל שעושים מעשים נוראיים.
שאלה: איך מעשרים?: קנינו שקית פקאנים מאדם פרטי שלא עישר אותם. מה עלי לעשות כדי לעשר ולאכול בבית שלי? (פעם היתה לנו מטבע לחילול אך מכיוון שכבר אין לנו עצי פרי בבית אין לנו כבר מטבע מיוחדת)
תשובה: צריך להפריש את כל המעשרות, החל מתרומה גדולה וכלה במעשר שני. לפי נוסח השאלה נראה שברור שלא הפרישו מהשקית תרו"מ ועל כן צריך להפריש את הנוסח אפשר למצוא בסידורים, אם ברצונך בנוסח מבואר ומפורט אנא פנה לטל. 086847325. לגבי מטבע אם אינך נמנה על חברי בית האוצר (בטל' הנ"ל) אתה יכול כעת ליחד שתי מטבעות ולהתנות עליהם שאם אחת תתמלא תחולל הקדושה על פרוטה שבמטבע השניה, וכן הלאה. בבית האוצר יוכלו לעזור לך בנתינת מעשר ראשון ופדיון מעשר שני ולא תצרך כל פעם לדאוג למטבע. בברכת התורה והארץ הרב יהודה הלוי עמיחי
שאלה: מה היחס ליהודים כאלה?: אני מוכרחה לשאול אודות עניין שמטריד אותי רבות לאחרונה בנושא היחס ליהודים מסוימים. ברור שצריך לקיים מצוות "ואהבת לרעך כמוך" ברור שבכל יהודי קימת נשמה מיוחדת, גם אני למדתי את המושגים של סגולת ישראל ו"ישראל שחטא אע"פ שחטא ישראל הוא וכו. אולם קשה לי מאוד לאהוב יהודים אשר יוצאים נגד מפעל ההתיישבות בחלקים מארץ ישראל, אשר מוכנים למסרם לאויב המצהיר חזר והצהר על כוונותיו להשמידנו ולרשת את כל ארצנו, אשר מוכנים לגרש מבתיהם יהודים ולהחריב בתיהם וגרוע מכך, אשר משמיצים יהודים ומעלילים עליהם עלילות. איך אפשר לחוש כלפיהם אהבה? שמעתי שהרב אמר שצריך לאהוב את נשמתם אולם במקרה שכזה כיצד סגולתה של הנשמה באה לידי ביטוי. אני מנסה לדון לכף זכות כפי שאומרת ההלכה, בכך שהם באמת מאמינים שמסירת חלקים תביא ל או בכך שהם דאגו למתיישבים שלא יספגו קסאמים. אין לי ספק שחלק מכך נכון ובכ"ז, ישנו מיעוט מסוים מאוד שנראה לי כי מטרתו היא לרדוף ולהשמיץ אני רואה אנשים שנוהגים איפה ואיפה כלפי יהודים מתיישבים ביש"ע בהפלייה מכוונת לרעה הן באמצעי התקשורת, הן במערכת המשפטית וכו. בד"כ אותה דמות היא גם כזו שאינה מכבדת את קדשי ישראל בכלל ולאו דווקא התיישבות. כיצד אפשר לאהוב אותה? שאלה נוספת: איך להתייחס ליהודי שהכה באכזריות יהודי אחר? האם יש מצווה לאהוב אותו? בוודאי שיש להתפלל לחזרתם בתשובה ובודאי שעל כל אחד לחזור בתשובה ואיני אומרת שאני מתפללת על אחרים כי אני חושבת שאני ר אולם במקרה מסוים מצולם שראיתי שוטר מכה באכזריות כיצד עלי להתייחס לכך, ובכלל למקרים של התנהגות אכזרית?
תשובה: אין צורך לאהוב רשעים שעשו מעשי רשע נוראים לפני שחזרו בתשובה, הודו על חטאם ובקשו מחילה ממי שנפגע על ידם. יחד עם זה יש לזכור שגם להם יש נשמה קדושה והנשמה לא נפגעת בחטא, וסוף סוף היא תשפיע רוח טובה על נפשם והם יתקנו את מעשיהם. על כן, אין ראוי לשנוא אותם ולהרחיקם לגמרי ויש להתפלל ולצפות שהשם יתקן את הנזק שעשו ואז אפשר יהיה לקרב אותם יותר, ואם לא יזכו הם, אולי יזכו לבנים טובים שהם יתקנו את דרך אבותם המקולקלת וכבר היו צדיקים וטובים שנולדו מרשעים והם הביאו ברכה לישראל. ועל כן יש להתאזר בסבלנות ולהאמין שסוף הטוב לבוא ומי שבאמת אומלל ומושחת הוא האדם שעשה רע ולא מי שניזק על ידיו. וד' יברך את עמו בטוב בקרוב.
שאלה: תגובה לפטירת הרב כדורי : אבקש לשאול כיצד יש להתייחס להסתלקותו של גדול בישראל, בגלל פטירת הרב כדורי זצוק"ל בשיבה טובה האם עלינו לעשות חשבון נפש. אני מכירה את דברי ח משמת אחד מן החבורה תדאג כל החבורה" ונראה לי שבודאי כשמדובר בגדול בישראל. האם זה מעיד על כך שחלילה לא היינו ראויים שיישאר בינינו?
תשובה: כאשר נפטר גדול בישראל, אם היתה פטירתו קודם הזמן הראוי יש לחפש את הסיבה בציבור ואחריותו לכך. אם הגדול נפטר בשיבה טובה עדיף להתאמץ ללמוד מדרכו ולמלא את החסר שנשאר בעם בקדושה ובטהרה. יש להוסיף לימוד תורה כפי שנאצר בח שאין הקב"ה לוקח צדיק מישראל עד שהוא מכין לנו את תמורתו כנאמר "וזרח השמש ובא השמש".
שאלה: אי קיום הבטחת החותן - המשך: לגבי תשובת הרב בעניין "אי קיום הבטחת החותן", שהרב כתב כי "אם מצבו באמת השתנה לרעה ואין לו יכולת לתת, אין צריך להיות עליו כל קפידא", אם אפשר לשאול, מהו המקור ההלכתי עליו מתבסס הרב בתשובתו?
תשובה: כלל לא נכנסתי לדון בדבר מצד הדין אלא מצד המוסר כי יש להתיחס לחותן כמו אל הורים עיין בזה בהלכות כיבוד אב ואם ביו"ד. וגם מצד החכמה והשכל הישר כי אם תעשה מריבה על כך תפסיד יותר מאשר תרוויח כי מתח עם הורי הכלה רק מזיק. ילדים נעזרים בהורים שנים ארוכות ועצם הקשר איתם הוא חשוב ומועיל מלבד המצוה כאמור.
שאלה: לא להשאיל רכב פרטי לחבר?: שכן וחבר ביקש להשאיל את הרכב הפרטי שלנו לנסוע לבדיקה רפואית (הבקשות הללו חוזרות ונשנות) בעלי מסכים לתת את הרכב ואני לא מסכימה מסיבות אלו: אולי אצטרך את הרכב (להסיע ילד לרופא או לקניות או לכל דבר אחר לא צפוי). הרכב ללא ביטוח ואם יקרה משהו בדרך מה נעשה. אם יקרה משהו לרכב או למישהו אנחנו נשאר עם בעית התיקון או התביעות או כל מה שקשור. עקרונית אינני חושבת שנותנים רכב לאף אחד אלא אם זה פיקוח נפש. כשלי לא היה רכב במשך שנתיים (אני גרה ביישוב) לכל מקום הלכתי ברגל ונסעתי בתחבורה ציבורית. הרכב אמור לשרת קודם את בני הבית. לשכן יש אחים בישוב שהוא יכול לבקש מהם. יש דברים לא צפויים כמו פעם שקרה שלא הסכמתי לתת את הרכב והבן שלי פתח את המצח והייתי צריכה לנסוע לרופא. הבחור לא תמיד חוזר בזמן שקובעים איתו ולעיתים זה יוצר שיבושים בתוכניות שלנו. בנוסף איך אפשר להגיד לו פעם אחת ולתמיד בצורה מנומסת ובלי לפגוע ברגשותיו שאינני מוכנה לתת את הרכב?
תשובה: : יש להבחין בין מה שחייבים מבחינה הלכתית לבין מידת חסידות. "האומר שלך שלך ושלי שלך זו מידת חסידות". במקום שאת יכולה ליפגע מעשיית חסד עם השני את לא מחוייבת לעשות את החסד. אולם ודאי שיש בכך מידת חסידות. התנאי בעשיית מידת חסידות אם עושים זאת בשמחה ובחפץ לב. אם נתינת הרכב גורמת למתח בינך לבין בעלך אזי לא עושים מידת חסידות על חשבון אחרים. בנוגע לשכנך הדרך הטובה ביותר היא לומר את האמת. אולם אם את חושבת שהאמת לא יכולה להאמר מותר לשנות מפני ה במקרה שלך נראה לי שראשית כדאי שהדברים לא ישארו מעורפלים ועדיף לומר באיזה תנאים אתם מוכנים לתת את הרכב ובאילו לא. אני ממליץ שבעלך יגיד לו שבנושא זה יש לך רגישות ולכן הוא לא יכול להענות לבקשותיו בנושא הרכב. ובודאי שתדגישו לו שבמקרה של צורך דחוף ביותר אתם תהיו מוכנים להשאיל לו את הרכב.
שאלה: פטירת פג בן מספר ימים: מה הם דיני אבלות לפטירת ילד שנולד כפג בתחילת חודש 7 עבר כמה ניתוחים בנסיון להצילו, חי כשבוע ומת. מה צריך לעשות, מי אבל, האם יושבים שבעה, אומרים קדיש, כמה זמן וכו?
תשובה: על נפל שמת תוך שלושים אין מתאבלים.
שאלה: קברים בכפרים ערביים: האם מותר להכנס לקבר יוסף וליהושע בן נון ולעוד קברים בכפרים ערבים?
תשובה: חשוב מאוד שתהיה נוכחות יהודית במקום, אבל צריך להתחשב במצב הביטחוני באותו מקום ובאותו זמן, והליכה לשם ללא לקיחת גורמים אלו בחשבון, זו לקיחת סיכון מיותרת.
שאלה: מסדר בוקר ושירת התקווה בישיבה: אני לומד בישיבה התיכונית בראשון לציון. ראש העיר הנהיג בכל מוסדות החינוך בעיר את מסדרי הבוקר שבהם שרים את שיר התקווה. בשיר אנו מבקשים להיות עם חופשי בארצנו, אבל ראש העיר כנראה לא באמת מאמין בזה כי הוא תומך בגירוש יהודים מאדמתם בא"י (קרי: אי חופשיות בארצנו). עקב כך החלטתי שלא להשתתף במסדר. בזמן האחרון התחילו לעלות בי מחשבות שאולי אני חייב להשתתף במסדר הנ"ל משום שראש העיר הוא בעצם "מרא דאתרא" והוא יכול לקבוע שצריך לעשות כל מיני דברים. גם ראש הישיבה רוצה בקיום במסדר שהוא בטח מרא דאתרא. האם יש אמת בטיעונים שהצגתי?
תשובה: ראש העיר אינו בגדר מרא דאתרא אלא רק ראש הישיבה. אתה יכול להשתתף במסדר ולשיר את המילים של שיר המעלות בשוב ד' וכו' במנגינה של התקוה. וכך לא תפר את המשמעת ומאידך תקיים מצוה שתאמר פרק תהילים. להמשך הדיון בנושא
שאלה: כשרות בטבק סיגריות ונרגילה: האם בסיגריות שיש בם מתיקות, או לחילופין טבק נרגילה שגם הוא בטעמים שונים, לא תתכן בעיה של כשרות, שכן ייתכן שמורחים סיגריות בשומן בהמות טמאות, או שמא טבק הנרגילה מהול גם הוא בדברים טמאים?
תשובה: אין בעיה של כשרות.
שאלה: נדרתי להתפלל תפילה אחת ביום: אני חילוניה שגדלה ככזו ומעולם לא לימדו אותי יהדות. התפילה היחידה שאני מכירה ואומרת מראשית ועד סוף היא ביום כיפור, אז אני הולכת לבית הכנסת בערב החג וגם בחג עצמו, בהקפדה. אינני יודעת איזו תפילה עלי לאמר, שחרית, מנחה, או ערבית, מהי התפילה שעלי לאמר, ומתי?
תשובה: יש לפתוח את היום בתפילה, אם אפשר. לכן התפילה היא תפילת שחרית. הכוונה בעיקר לתפילת עמידה הנקראת גם שמונה עשרה, אם את יכולה להקדים לה את קריאת שמע - לפחות פרשה ראשונה - והברכה שלאחריה המתחילה באמת ויציב, ומסתיימת בגאל ישראל הרי זה משובח. אם כל זה קשה לך פתחי את ספר התהילים ובחרי לך כל יום פרק המדבר אליך ואמרי אותו את יכולה להוסיף פרק כזה לתפילת השחרית, העיקר היא הכוונה. שה' ישמע תפילותיך וימלא משאלות לבך לטובה.
שאלה: ברכת הגומל לאנשים שהיו בעמונה: אנו בנות ששהינו בעמונה, וברוך השם חזרנו משם ללא פגע, לעומת אחרים שנפצעו ונחבלו קשות, האם עלינו לברך ברכת הגומל, על הנצלות מסכנה?
תשובה: אין לברך בשם אך אם יש תחושה של הצלה צריך להודות לד' על כך.
שאלה: אפשר לייבש את הידים במכשיר יבוש?: במקום עבודתי ביציאה מהשרותים אין מגבות אלא מכשיר שיוצא ממנו אוויר חם. האם אני יכול לסמוך על זה כניגוב של נטילת ידים: אחרי שרותים, לפני סעודה, מים אחרונים?
תשובה: אפשר להסתמך על-זה, משום שיש צורך לייבש את הידים, ואין הבחנה במה יעשה הייבוש.